Baltasar Gracián

La su prodrución si ascribi ala corrienti literaria del conceptismu. Forjó un estilu construíu a partil de sentencias brevis mu personal, densu, concentrau i polisémicu, nel que domina el juegu de parabras i las asociacionis ingeniosas entri estas i las ideas. El resultau es un lenguaji lacónicu, llenú d’aforismos i capaz d’espresal una gran riqueza de significaus.

El pensamientu de Gracián es pesimista, cumu correspondi al periodu barrocu. El mundu es un espaciu hostil i engañosu, ondi prevalecin las apariencias frenti ala virtud i la verdad. El ombri es un sel débil, interesau i maliciosu. Güena parti delas sus obras si ocupan de dotar al letol d’albeliás i recursus que li permitan desenvolvel-si entri las trampas dela vida. Pa ellu debi sabel si hacel valel, sel prudenti i aprovechal-si dela sabiduría basá ena esperiencia; inclusu disimulal, i comportal-si según la ocasión.

To ellu li a valíu a Gracián sel considerau un precursol del existencialismu i dela postmodernidá. Enfluyó en librepensadoris francesis cumu La Rochefoucauld i más tardi ena filosofía d’Schopenhauer i Nietzsche. Sin embargu, el su pensamientu vital es inseparabri dela conciencia duna España en decadencia, comu si advirti ena su mássima «floreció en el siglo de oro la llaneza, en este de yerro la malicia».Oráculo manual y arte de prudencia, 219.

 Referencias